C 263/26
SK
Úradný vestník Európskej únie
8.7.2022
Identifikácia pôvodu prostredníctvom označovacích pásikov je doplnená kazeínovým štítkom s nápisom „Grana Padano“, rokom výroby a alfanumerickým kódom jednoznačne označujúcim každý bochník syra.
Označenie „RISERVA“ [rezerva]:môže získať iba syr „Grana Padano“, ktorý po vyformovaní zreje najmenej 20 mesiacov vo vymedzenej zemepisnej oblasti a ktorý spĺňa všetky nasledujúce kritériá: — je klasifikovaný ako „scelto sperlato“ [„osvedčená najvyššia kvalita“], — pasta je s viditeľnými zrnami a textúrou, ktorá sa zreteľne rozbije do vločiek pozdĺž radiálnych prasklín, — má jednotnú bielu alebo slamovú farbu, — je bez prítomnosti abnormálnych zápachov, — má voňavú a jemnú chuť.
Kategória „Grana Padano“ RISERVA je vyznačená druhou značkou vypálenou na bočné strany bochníkov syra na základe žiadosti hospodárskych subjektov za rovnakých podmienok, ako sú podmienky ustanovené na označovanie CHOP.
Predmetná ochranná známka sa skladá z kruhu rozdeleného priečne v strede veľkým pásom ohraničeným rovnobežnými hornými a dolnými čiarami; slovo „RISERVA“ je napísané veľkými písmenami v strede tohto pásu.
V hornej polovici je veľkými písmenami napísané slovo „OLTRE“ a číslo „20“ a slovo „MESI“ je veľkými písmenami napísané v dolnej polovici [t. j. „viac ako 20 mesiacov“].
Syr balený schválenými baliarňami musí byť na obale označený logom „Grana Padano“.
Pri vytlačení na obale sú znaky úradnej ochrannej známky potvrdzujúce, že výrobok spĺňa požiadavky odôvodňujúce používanie chráneného označenia pôvodu „Grana Padano“ opísaného na začiatku tohto bodu 3.6, mierne odlišné v tom, že písmená „G“ a „P“ v hornom a dolnom rohu kosoštvorca chýbajú.
Táto značka je znázornená na farebnom pozadí Pantone 109 C, v rovnakom tvare ako čierna zložka dizajnu, ale mierne väčšia.
Parametre na reprodukciu loga na obaloch sú tieto: